# *Projekts*

## LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot.Nr. §)

**Grozījumi Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”**

*Izdoti saskaņā ar likuma*

*„Par akcīzes nodokli”*

[*26.panta*](https://likumi.lv/ta/id/81066-par-akcizes-nodokli#p26)*piekto daļu*

*un*[*27.panta*](https://likumi.lv/ta/id/81066-par-akcizes-nodokli#p27)*12.1 daļu*

1.Izdarīt Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” (Latvijas Vēstnesis, 2010, 51/52.nr.) šādus grozījumus:

1.1.Papildināt 5.punktu ar 5.7.3.apakšpunktu šādā redakcijā:

„5.7.3. par elektroniskajās cigaretēs izmantojamiem šķidrumiem, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem – nosaukumu, nodokļa marku sēriju un numuru intervālu;”.

1.2.Papildināt 10.punktu ar 10.4.4.apakšpunktu šādā redakcijā:

„10.4.4. informāciju par elektroniskajās cigaretēs izmantojamiem šķidrumiem, elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem – Valsts ieņēmumu dienesta izsniegtā dokumenta numuru un datumu, uz kura pamata izsniegtas nodokļa markas, un minētajā dokumentā norādīto atbilstošo numuru, nodokļa marku sēriju un numuru intervālu, nodokļa marku daudzumu pa akcīzes preču veidiem un iepakojuma vienībām, nodokļa likmi, aprēķināto nodokļa summu par atdotajām nodokļa markām, nodokļa samaksu apliecinoša dokumenta datumu un numuru, nodokļa marku atdošanas pamatojumu.”.

2. Noteikumi stājas spēkā 2021.gada 1.jūlijā.

Ministru prezidents  A.K. Kariņš

Finanšu ministrs  J. Reirs